turjo4nis/wikipedia-bn-dump-20250701 huggingface dataset:
এবিএম হোসেন

আবুল বাশার মোশারফ হোসেন (১ সেপ্টেম্বর ১৯৩৪ - ১১ জুলাই ২০২০) যিনি এবিএম হোসেন নামে অধিক পরিচিত, ছিলেন একজন বাংলাদেশি প্রত্নতাত্ত্বিক, ইসলামী শিল্পকলা বিশেষজ্ঞ ও মধ্যপ্রাচ্যের রাজনীতির খ্যাতিমান বিশ্লেষক। তিনি রাজশাহী বিশ্ববিদ্যালয়ের প্রথম ইমেরিটাস অধ্যাপক। ২০১০ বাংলা একাডেমি তাকে সম্মানসূচক ফেলোশিপ প্রদান করে। তিনি বাংলাদেশ এশিয়াটিক সোসাইটির আজীবন সদস্য ছিলেন।

প্রারম্ভিক জীবন 
এবিএম হোসেন ১৯৩৪ সালের ১ সেপ্টেম্বর কুমিল্লার দেবীদ্বারের ধামতী গ্রামে জন্মগ্রহণ করেন। তিনি দেবীদ্বার উচ্চ বিদ্যালয় থেকে মাধ্যমিক সম্পন্ন করে কুমিল্লা ভিক্টোরিয়া কলেজ থেকে উচ্চ মাধ্যমিক সম্পন্ন করেন। এরপর ঢাকা বিশ্ববিদ্যালয় থেকে স্নাতক ও স্নাতকোত্তর সম্পন্ন করে মেধাবৃত্তি নিয়ে লন্ডন বিশ্ববিদ্যালয়ে ভর্তি হন। ১৯৫৮ সালে সেখান থেকে এমএ এবং ১৯৬০ সালে ইতিহাস ও ইসলামী শিল্পকলায় পিএইচডি ডিগ্রি লাভ করেন।

কর্মজীবন 
এবিএম হোসেন ১৯৬০ সালে রাজশাহী বিশ্ববিদ্যালয়ের শিক্ষক হিসেবে যোগদান করেন। ১৯৭২ সালে তিনি পূর্ণ অধ্যাপক হন। তিনি ইসলামের ইতিহাস ও সংস্কৃতি বিভাগের চেয়ারম্যান এবং কলা অনুষদের ডীন ছাড়াও আরো বেশ কিছু প্রশাসনিক দায়িত্ব পালন করেন। ১৯৭৩ সালের রাজশাহী বিশ্ববিদ্যালয় আইন প্রণয়ন কমিটিতেও তিনি দায়িত্ব পালন করেন। মধ্যপ্রাচ্যের রাজনীতি নিয়ে গবেষণা করে তিনি খ্যাতি লাভ করেন। ১৯৭৭ সালে তিনি নরওয়েজীয় নোবেল কমিটির সদস্য মনোনীত হন। ২০০১ সালে অবসর গ্রহণের পর রাজশাহী বিশ্ববিদ্যালয়ের ইসলামের ইতিহাস ও সংস্কৃতি বিভাগের ইমেরিটাস অধ্যাপক নিযুক্ত হন। ২০১০ সালে বাংলা একাডেমি তাকে ফেলোশিপ প্রদান করে। এছাড়া বাংলাদেশ এশিয়াটিক সোসাইটির তিনি আজীবন সদস্য ছিলেন।

ব্যক্তিগত জীবন 
এবিএম হোসেন ব্যক্তিগত জীবনে শাহনারা হোসেনের সাথে বিবাহ বন্ধনে আবদ্ধ হন। লন্ডনে তাদের বিয়ের আনুষ্ঠানিকতা সম্পন্ন হয়। এই দম্পতির দুই ছেলে ও এক মেয়ে রয়েছে। শাহনারা ২০১৯ সালের ২ সেপ্টেম্বর ডেঙ্গু জ্বরে আক্রান্ত হয়ে ঢাকার স্কয়ার হাসপাতালে চিকিৎসাধীন অবস্থায় মৃত্যুবরণ করেন। সেই বছরই রাজশাহী বিশ্ববিদ্যালয় থেকে ঢাকায় এসে বসবাস শুরু করেন এবং মৃত্যুর আগ পর্যন্ত সেখানেই ছিলেন।

গ্রন্থ 
এবিএম হোসেন অন্তত ১১টি গ্রন্থ রচনা করেন। তার মধ্যে উল্লেখযোগ্য হলো:

 মধ্যপ্রাচ্যের ইতিহাস: অটোম্যান সাম্রাজ্য থেকে জাতিসত্ত্বা রাষ্ট্র (২০১১)
 বাংলাদেশ সাংস্কৃতিক সমীক্ষামালা - ২: স্থাপত্য (২০০৭)
 আরব স্থাপত্য (২০১৭)
 ইসলামী চিত্রকলা

মৃত্যু 
এবিএম হোসেন ২০২০ সালের ১১ জুলাই ঢাকায় বাংলাদেশ স্পেশালাইজড হাসপাতালে মৃত্যুবরণ করেন। মৃত্যুর এক সপ্তাহ পূর্বে কোমরে ব্যথা পেলে তাকে হাসপাতালে ভর্তি করা হয়। শারীরিক অবস্থার অবনতি হলে আইসিইউতে নেওয়া হয় এবং সেখানেই মৃত্যুবরণ করেন। তাকে মিরপুর বুদ্ধিজীবী কবরস্থানে সমাহিত করা হয়।

তথ্যসূত্র 

১৯৩৪-এ জন্ম
কুমিল্লা জেলার ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
লন্ডন বিশ্ববিদ্যালয়ের প্রাক্তন শিক্ষার্থী
রাজশাহী বিশ্ববিদ্যালয়ের শিক্ষক
বাংলা একাডেমির সম্মানিত ফেলো
বাংলাদেশী ইতিহাসবিদ
২০২০-এ মৃত্যু
ইমেরিটাস অধ্যাপক
সরারচর রেলওয়ে স্টেশন

সরারচর রেলওয়ে স্টেশন বাংলাদেশের ঢাকা বিভাগের কিশোরগঞ্জ জেলার বাজিতপুর উপজেলায় অবস্থিত একটি রেলওয়ে স্টেশন।

ইতিহাস
১৯১২-১৯১৮ সালের মধ্যে ময়মনসিংহ-ভৈরববাজার রেলওয়ে কোম্পানি ময়মনসিংহ-গৌরীপুর, গৌরীপুর-নেত্রকোণা-মোহনগঞ্জ, শ্যামগঞ্জ-জারিয়া ঝাঞ্চাইল ও গৌরীপুর-ভৈরববাজার রেললাইন স্থাপন করে। গৌরীপুর-ভৈরব বাজার লাইনের স্টেশন হিসেবে সরারচর  রেলওয়ে স্টেশন তৈরি করা হয়। এই শাখাগুলি ১৯৪৮-৪৯ সালের মধ্যে সরকার অধিগ্রহণ করে।

পরিষেবা
সরারচর রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
কিশোরগঞ্জ এক্সপ্রেস
এগারো সিন্ধুর প্রভাতী এক্সপ্রেস
এগারো সিন্ধুর গোধুলী এক্সপ্রেস     
বিজয় এক্সপ্রেস   
ময়মনসিংহ এক্সপ্রেস
ঈশা খাঁ এক্সপ্রেস ও
লোকাল ট্রেন।

তথ্যসূত্র

কিশোরগঞ্জ জেলার রেলওয়ে স্টেশন
বাজিতপুর রেলওয়ে স্টেশন

বাজিতপুর রেলওয়ে স্টেশন বাংলাদেশের ঢাকা বিভাগের কিশোরগঞ্জ জেলার বাজিতপুর উপজেলায় অবস্থিত একটি রেলওয়ে স্টেশন।

ইতিহাস
১৯১২-১৯১৮ সালের মধ্যে ময়মনসিংহ-ভৈরববাজার রেলওয়ে কোম্পানি ময়মনসিংহ-গৌরীপুর, গৌরীপুর-নেত্রকোণা-মোহনগঞ্জ, শ্যামগঞ্জ-জারিয়া ঝাঞ্চাইল ও গৌরীপুর-ভৈরববাজার রেললাইন স্থাপন করে। গৌরীপুর-ভৈরব বাজার লাইনের স্টেশন হিসেবে বাজিতপুর  রেলওয়ে স্টেশন তৈরি করা হয়। এই শাখাগুলি ১৯৪৮-৪৯ সালের মধ্যে সরকার অধিগ্রহণ করে।

পরিষেবা
বাজিতপুর রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
কিশোরগঞ্জ এক্সপ্রেস
এগারো সিন্ধুর প্রভাতী এক্সপ্রেস
এগারো সিন্ধুর গোধুলী এক্সপ্রেস     
বিজয় এক্সপ্রেস   
ময়মনসিংহ এক্সপ্রেস
ঈশা খাঁ এক্সপ্রেস ও
লোকাল ট্রেন।

তথ্যসূত্র 

কিশোরগঞ্জ জেলার রেলওয়ে স্টেশন
কুলিয়ারচর রেলওয়ে স্টেশন

কুলিয়ারচর রেলওয়ে স্টেশন বাংলাদেশের ঢাকা বিভাগের কিশোরগঞ্জ জেলার কুলিয়ারচর উপজেলায় অবস্থিত একটি রেলওয়ে স্টেশন।

ইতিহাস
১৯১২-১৯১৮ সালের মধ্যে ময়মনসিংহ-ভৈরববাজার রেলওয়ে কোম্পানি ময়মনসিংহ-গৌরীপুর, গৌরীপুর-নেত্রকোণা-মোহনগঞ্জ, শ্যামগঞ্জ-জারিয়া ঝাঞ্চাইল ও গৌরীপুর-ভৈরববাজার রেললাইন স্থাপন করে। গৌরীপুর-ভৈরব বাজার লাইনের স্টেশন হিসেবে কুলিয়ারচর রেলওয়ে স্টেশন তৈরি করা হয়। এই শাখাগুলি ১৯৪৮-৪৯ সালের মধ্যে সরকার অধিগ্রহণ করে।

পরিষেবা
কুলিয়ারচর রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
কিশোরগঞ্জ এক্সপ্রেস
এগারো সিন্ধুর প্রভাতী এক্সপ্রেস
এগারো সিন্ধুর গোধুলী এক্সপ্রেস     
বিজয় এক্সপ্রেস   
ময়মনসিংহ এক্সপ্রেস
ঈশা খাঁ এক্সপ্রেস ও
লোকাল ট্রেন।

তথ্যসূত্র 

কিশোরগঞ্জ জেলার রেলওয়ে স্টেশন
ছয়সূতি রেলওয়ে স্টেশন

ছয়সূতি রেলওয়ে স্টেশন বাংলাদেশের ঢাকা বিভাগের কিশোরগঞ্জ জেলার কুলিয়ারচর উপজেলায় অবস্থিত একটি রেলওয়ে স্টেশন।

ইতিহাস
১৯১২-১৯১৮ সালের মধ্যে ময়মনসিংহ-ভৈরববাজার রেলওয়ে কোম্পানি ময়মনসিংহ-গৌরীপুর, গৌরীপুর-নেত্রকোণা-মোহনগঞ্জ, শ্যামগঞ্জ-জারিয়া ঝাঞ্চাইল ও গৌরীপুর-ভৈরববাজার রেললাইন স্থাপন করে। গৌরীপুর-ভৈরব বাজার লাইনের স্টেশন হিসেবে ছয়সূতি  রেলওয়ে স্টেশন তৈরি করা হয়। এই শাখাগুলি ১৯৪৮-৪৯ সালের মধ্যে সরকার অধিগ্রহণ করে।

পরিষেবা
ছয়সূতি রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
কিশোরগঞ্জ এক্সপ্রেস
এগারো সিন্ধুর প্রভাতী এক্সপ্রেস
এগারো সিন্ধুর গোধুলী এক্সপ্রেস     
বিজয় এক্সপ্রেস   
ময়মনসিংহ এক্সপ্রেস
ঈশা খাঁ এক্সপ্রেস ও
লোকাল ট্রেন।

তথ্যসূত্র

কিশোরগঞ্জ জেলার রেলওয়ে স্টেশন
সৈয়দ মাসুদ রেজা

সৈয়দ মাসুদ রেজা (৬ ফেব্রুয়ারি ১৯৫৬-৩০ এপ্রিল ২০১৩) বাংলাদেশ আওয়ামী লীগের রাজনীতিবিদ ও বরিশাল-৬ আসনের সাবেক সংসদ সদস্য।

জন্ম ও প্রাথমিক জীবন 
সৈয়দ মাসুদ রেজা ৬ ফেব্রুয়ারি ১৯৫৬ সালে বরিশাল জেলার বাকেরগঞ্জ উপজেলা মহেশপুর গ্রামে জন্মগ্রহণ করেন।

রাজনৈতিক ও কর্মজীবন 
সৈয়দ মাসুদ রেজা বরিশাল জেলা আওয়ামীলীগের সদস্য ছিলেন। তিনি জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের মনোনয়ন নিয়ে বরিশাল-৬ আসন থেকে সংসদ সদস্য নির্বাচিত হয়েছিলেন। সপ্তম সংসদে তিনি অর্থ মন্ত্রণালয় সম্পর্কিত স্থায়ী কমিটির সদস্য ছিলেন। ২০০১ সালের অষ্টম জাতীয় নির্বাচনে তিনি পরাজিত হয়ে ছিলেন।

মৃত্যু 
সৈয়দ মাসুদ রেজা ৩০ এপ্রিল ২০১৩ সালে ঢাকার ইউনাইটেড হাসপাতালে মৃত্যুবরণ করেন। তাকে বরিশাল জেলার বাকেরগঞ্জ উপজেলা মহেশপুর গ্রামের পারিবারিক কবরস্থানে সমাহির করা হয়।

আরও দেখুন 

 সপ্তম জাতীয় সংসদ সদস্যদের তালিকা (জুন ১৯৯৬)

তথ্যসূত্র 

২০১৩-এ মৃত্যু
বরিশাল জেলার রাজনীতিবিদ
বাংলাদেশ আওয়ামী লীগের রাজনীতিবিদ
সপ্তম জাতীয় সংসদ সদস্য
কালিকাপ্রসাদ রেলওয়ে স্টেশন

কালিকাপ্রসাদ রেলওয়ে স্টেশন বাংলাদেশের ঢাকা বিভাগের কিশোরগঞ্জ জেলার ভৈরব উপজেলায়  অবস্থিত একটি রেলওয়ে স্টেশন।

ইতিহাস
১৯১২-১৯১৮ সালের মধ্যে ময়মনসিংহ-ভৈরববাজার রেলওয়ে কোম্পানি ময়মনসিংহ-গৌরীপুর, গৌরীপুর-নেত্রকোণা-মোহনগঞ্জ, শ্যামগঞ্জ-জারিয়া ঝাঞ্চাইল ও গৌরীপুর-ভৈরববাজার রেললাইন স্থাপন করে। গৌরীপুর-ভৈরব বাজার লাইনের স্টেশন হিসেবে কালিকাপ্রসাদ রেলওয়ে স্টেশন তৈরি করা হয়। এই শাখাগুলি ১৯৪৮-৪৯ সালের মধ্যে সরকার অধিগ্রহণ করে।

পরিষেবা
কালিকা প্রসাদ  রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
কিশোরগঞ্জ এক্সপ্রেস
এগারো সিন্ধুর প্রভাতী এক্সপ্রেস
এগারো সিন্ধুর গোধুলী এক্সপ্রেস     
বিজয় এক্সপ্রেস   
ময়মনসিংহ এক্সপ্রেস
ঈশা খাঁ এক্সপ্রেস ও
লোকাল ট্রেন।

তথ্যসূত্র 

কিশোরগঞ্জ জেলার রেলওয়ে স্টেশন
চ্যাংড়াবান্ধা রেলওয়ে স্টেশন

চ্যাংড়াবান্ধা একটি রেলওয়ে স্টেশন, যা ভারতের পশ্চিমবঙ্গ রাজ্যের কোচবিহার জেলার মেখলিগঞ্জ সমষ্টি উন্নয় ব্লকের চ্যাংড়াবান্ধায় পরিষেবা দেয়।

ইতিহাস  
লালমনিরহাট-মালবাজার মিটার গেজ লাইনটি উনিশ শতকের শেষের দিকে বেঙ্গল ডুয়ার্স রেলওয়ে দ্বারা বিকাশ করা হয়। ১৯৪৭ সালে ভারত বিভাগের সাথে সাথে লাইনটির ভারতীয় দিকটি চ্যাংড়াবান্ধা এবং পাকিস্তানি দিকে, পরে বাংলাদেশী ক্ষেত্রে বুড়িমারিতে সমাপ্ত হয়।

বর্তমান অবস্থা 
নিউ মাল জংশন এবং চ্যাংড়াবান্ধার মধ্যে এখন (২০১৬) রেলপথ ব্রডগেজে রূপান্তরিত হয়েছে। পরিবেশগত ছাড়পত্রের বিলম্বের ফলে ট্রেন পরিষেবা চালু করতে বিলম্ব হয়। তবে ২০ শে জানুয়ারী ২০১৬ থেকে শিলিগুড়ি থেকে নিউ মাল জংশন হয়ে  চ্যাংড়াবান্ধা রুটে একজোড়া ডিএমইউ চালু করা হয়। নিউ কোচবিহার থেকে শিলিগুড়ি জংশন হয়ে চ্যাংড়াবান্ধা পর্যন্ত একটি ট্রেন রয়েছে।

রেলপথের বাংলাদেশী দিকটি এখনও কার্যকর রয়েছে। করতোয়া এক্সপ্রেস প্রতিদিন বুড়িমারী এবং লালমনিরহাটের মাঝে চলে। বুড়িমারী থেকে লালমনিরহাটের মাঝে প্রতিদিন ২ টি যাত্রীবাহী ট্রেন চলাচল করে।

শিলিগুড়ি জং - নিউ কোচবিহার জং ডেমু 
অসংরক্ষিত এই ডেমু ট্রেনটি এই স্টেশন এ বিরাম দেয়। স্টেশনে এসে বিপরীত মুখী লোকো করে তা নিউ চ্যাংড়াবান্ধা স্টেশনের দিকে ফিরে যায়।

নিউ চ্যাংড়াবান্ধা 
চ্যাংড়াবান্ধা - মাল জং ও চ্যাংড়াবান্ধা - নিউ কোচবিহার লাইনের সাথে যুক্তস্থল হিসেবে এই স্টেশনে কিছু গুরুত্বপূর্ণ ট্রেন ছুঁয়ে যায়। 12377/পদাতিক এক্সপ্রেস ও 22501/বেঙ্গালুরু - নিউ তিনসুকিয়া এক্সপ্রেস অন্যতম । এছাড়া 13281/নিউ তিনসুকিয়া - রাজেন্দ্র নগর এক্সপ্রেস ও 15905/কন্যাকুমারী - ডিব্রুগড় এক্সপ্রেস রয়েছে।

তথ্যসূত্র

বহিঃসংযোগ

জলপাইগুড়ি জেলার রেলওয়ে স্টেশন
আলিপুরদুয়ার রেলওয়ে বিভাগ
বেঙ্গল ডুয়ার্স রেলওয়ে

বেঙ্গল ডুয়ার্স রেলওয়ে ১৮৯১ সালে গঠিত হয় এবং ১৯৪১ সালে ইস্টার্ণ বেঙ্গল রেলওয়ের সাথে একত্রীত হয়। বেঙ্গল ডুয়ার্স রেলওয়ে (সংক্ষিপ্ত বিডিআর) ব্রিটিশ ভারতের বঙ্গ প্রদেশে ১৮৯৩ থেকে ১৯৪১ সাল পর্যন্ত পরিচালিত হওয়া অগ্রগামী রেল সংস্থাগুলির মধ্যে একটি ছিল। এটি কিছু ছোট মিটার গেজ রেলপথ পরিচালনা করত, যে রেলপথগুলি লালমনিরহাট থেকে শুরু করে হিমালয়ের পাদদেশে ডুয়ার্স ও ভুটানের সীমান্তের নিকট পর্যন্ত চলে গেছে।

ইতিহাস
কোম্পানিটি ১৮৯১ সালে যুক্তরাজ্যে গঠিত হয় এবং একই বছরে মূল চুক্তিটি স্বাক্ষরিত হয়। এটি পরিচালিত দীর্ঘতম লাইনটি ছিল উত্তর পশ্চিমের রংপুর জেলার লালমনিরহাট থেকে শুরু করে কোচবিহার ও জলপাইগুড়ি জেলা হয়ে ভুটান সীমান্তের পশ্চিম ডুয়ার্স পর্যন্ত। লাইনের সদর দফতর দোমোহনীতে ছিল।

১৯৪১ সালের জানুয়ারিতে পূর্ববাংলা রাজ্য রেলওয়ের সাথে এটিকে একত্রিত করা হয়।

তথ্যসূত্র

পশ্চিমবঙ্গের রেল পরিবহন
ভারতের বিলুপ্ত রেলওয়ে কোম্পানি
১৮৯১-এ প্রতিষ্ঠিত রেলওয়ে কোম্পানি
১৮৯১-এ ভারতে প্রতিষ্ঠিত
১৯৪১-এ বিলুপ্ত রেলওয়ে কোম্পানি
ভারতের অবলুপ্ত রেল সংস্থা
মাহেস

মাহেস (বানানান্তরে মিহোস, মিয়সিস, মিওস, মাইহেস; গ্রিক: Μαχές, Μιχός, Μίυσις, Μίος, or Μάιχες) ছিলেন প্রাচীন মিশরীয় ধর্মের এক সিংহমুণ্ড-বিশিষ্ট যুদ্ধ দেবতা। তাঁর নামের অর্থ হল "যিনি তাঁর [স্ত্রীর] প্রতি বিশ্বস্ত"। তাঁকে সৃষ্টিকর্তা দেবতা প্‌তাহ এবং এক বিড়ালমুখী দেবীর (নিম্ন মিশরে বাস্ত অথবা উচ্চ মিশরে সেখমেত) পুত্র মনে করা হয়। তাঁর স্বভাব ছিল তাঁর মায়ের অনুরূপ। মাহেস ছিলেন যুদ্ধ, রক্ষা ও আবহাওয়া এবং সেই সঙ্গে ছুরি, পদ্ম ও বন্দী ভক্ষণের দেবতা। মাহেস ক্লাটের কেন্দ্র ছিল তারেমু ও পের-বাস্ত। উল্লেখ্য এই দু’টি কেন্দ্র ছিল যথাক্রমে সেখমেত ও বাস্ত কাল্টের কেন্দ্র।

উৎস
মাহেসের প্রথম নথিবদ্ধ উল্লেখটি নতুন রাজ্যের সমসাময়িক। কোনও কোনও মিশরতত্ত্ববিদের মতে মাহেস বিদেশি উৎস-সম্ভূত এক দেবতা; বাস্তবিকই এমন প্রমাণ পাওয়া যায় যে, তিনি নুবিয়া ও মিশরের পশ্চিম মরুভূমিতে পূজিতা সিঙ্ঘ-দেবতা আপেদেমাকের অনুরূপ।

মনে করা হত যে, মাসের পিতা রা এবং মাতা বিড়ালমুখী দেবী বাস্তেত বা অপর বিড়ালমুখী দেবী সেখমেত। কোনও কোনও ক্ষেত্রে তাঁকে ও সেখমেতের অপর পুত্র নেফারতুমকে অভিন্নও মনে করা হত। কথিত ছিল যে, রা-র রাত্রিকালীন যাত্রার সময় মাহেস রা-র প্রধান শত্রু আপেপ নামক সর্পের বিরুদ্ধে যুদ্ধ করেছিলেন।

বিড়ালমুখী দেবীদের অত্যন্ত শক্তিশালী মনে করা হত বলে তাঁদের যুক্ত করা হত ফ্যারাওদের সঙ্গে। এই দেবীদের মিশরের পৃষ্ঠপোষকের স্থান দেওয়া হয়। পুরুষ সিংহ চিত্রলিপিগুলি ব্যবহৃত হত "রাজপুত্র", "মাস্তুলশীর্ষ", "শক্তি" ও "ক্ষমতা" অর্থে।

নাম
মাহেসের নামটি শুরু হয় পুংলিঙ্গ-বাচক সিংহের চিত্রলিপি দিয়ে। যদিও পৃথকভাবে এই চিত্রলিপিটির অপর অর্থ "(যিনি পারেন) সামনে দেখতে"। মাহেসের উপাধিগুলির অন্যতম "হত্যাকাণ্ডের প্রভু", "ছুরিকার অধিকারী" বা "ছুরিকা-ব্যবহারকারী" ও "অরুণবর্ণ প্রভু"।

বিবরণ
মাহেস চিত্রিত হতেন সিংহমুণ্ড-বিশিষ্ট এক মানুষের মূর্তিতে। কোনও কোনও ক্ষেত্রে তাঁর হাতে থাকত একটি ছুরি বা পদ্ম ফুলের গুচ্ছ। পদ্ম ফুল তাঁর সঙ্গে নেফারতুমের যোগসূত্র নির্দেশ করে। কারণ নেফারতুমেরও প্রতীক ছিল পদ্ম।

পবিত্র পশু

তারেমুতে মাহেসের প্রতি উৎসর্গিত মন্দিরে পোষা সিংহ রাখা হত। সেখানে বাস্ত/সেখমেতও পূজিত হতেন। বাস্তের মন্দিরের পাশেই গড়ে উঠেছিল মাহেসের মন্দির।  প্রাচীন গ্রিক ঐতিহাসিক এইলিয়ানাস লিখেছিলেন: "মিশরে ওরা সিংহদের পূজা করে এবং সেখানে সিংহদের নামে একটি শহরও আছে। (...) সিঙ্ঘদের মন্দির ও অনেক জায়গা আছে, সেখানে তারা ঘুরে বেড়ায়; প্রতিদিন তাদের বৃষমাংস সরবরাহ করা হয় (...) এবং মিশরীয় ভাষায় গান শুনতে শুনতে সিংহেরা খায়।" এইভাবেই শহরটির গ্রিক নাম লিয়েন্টোপোলিস-এর উদ্ভব ঘটে।

তথ্যসূত্র

বহিঃসংযোগ

 Caroline Seawright, Maahes, God of War and Protection, The Leonine Lord of Slaughter... 

মিশরীয় দেবতা
যুদ্ধ দেবতা
আকাশ ও আবহাওয়ার দেবতা
পশু দেবতা
রক্ষক দেবতা
পৌরাণিক সিংহ
মহাদেবী

হিন্দু শাস্ত্রে, মহাদেবী (সংস্কৃত: महादेवी) বা " মহান দেবী" হলেন অন্যান্য সকল দেবীদের সমষ্টিগত রূপ, যা হিন্দু দর্শনের সর্বক্ষমতাময় পুরুষ দেবতা ব্রম্মার পরিপূরক। শক্তিবাদে পুরাণে প্রবল প্রভাবের কারণে মহাদেবীকে মহাদেবের (শিব) জায়া পার্বতী বলা হয়েছে। প্রায়শই তিনি একটি নির্দিষ্ট দেবীরূপে চিহ্নিত হন, যার মধ্যে সর্বাধিক প্রচলিত হলো পার্বতী, , আদি পরশক্তি, কালী বা মহাকালী। মহাদেবী (ত্রিদেবী হিসাবে) সেই সর্বশক্তি যা মহাবিশ্বকে সৃষ্টি করে, সংরক্ষণ করে এবং ধ্বংস করে। ব্রহ্মবিদ্যামতে, তিনিই হলেন সর্বোচ্চ বুদ্ধিমত্তা। মহাদেবী হলেন মহাবিশ্বের আত্মা এবং নিজেই মহাবিশ্ব। তিনি সম্পদ, জ্ঞান, ক্ষমা, শান্তি, বিশ্বাস, ধৈর্য, খ্যাতি, বিনয় এবং করুণার উৎস।

পুরাণগুলিতে তাঁকে নির্গুন মহেশ্বরী দেবী ( মহেশ্বরের স্ত্রী পার্বতী), অর্থাৎ"পরম সত্য" এবং সকলের মা হিসাবে উল্লেখ করা হয়েছে। নির্গুন রূপের সাথে মহাদেবীকে সরগুন (গুণাবলী) এবং ভগদেবী (বক্তৃতা) হিসাবেও উল্লেখ করা হয়।

তথ্যসূত্র

হিন্দু দেবী
কাচমতি নদী

কাচমতি নদী বাংলাদেশের রংপুর বিভাগের অন্তর্গত দিনাজপুর জেলার একটি আঞ্চলিক নদী। নদীটি কাচাই নামে অধিক পরিচিত।

উৎস 
দিনাজপুর জেলার কাহারোল উপজেলার সুন্দরপুর ইউনিয়ন দিয়ে উত্তর-দক্ষিণ অভিমুখে ঢেপা নদী প্রবাহিত হয়েছে। এই ইউনিয়নের গড় মল্লিকপুর মৌজার পূর্ব মল্লিকপুর গ্রামে ঢেপা নদীর পূর্ব পাড় (অক্ষাংশ ২৫°৪৭'১৫" উত্তর; দ্রাঘিমাংশ ৮৮°৪০'৩২" পূর্ব) হতে কাচমতি বা কাচাই নদীর উৎপত্তি।

প্রবাহ 

কাচমতি নদী উৎপত্তিস্থল থেকে পূর্ব-পশ্চিম অভিমুখে প্রায় ২ কিলোমিটার পথ পাড়ি দিয়েছে। এরপর উত্তর-দক্ষিণ অভিমুখে কাহারোল উপজেলার ৫নং সুন্দরপুর ইউনিয়ন হয়ে দিনাজপুর সদর উপজেলার ২নং সুন্দরবন ইউনিয়ন ও ১নং চেহেলগাজী ইউনিয়নে প্রবাহিত হয়েছে। সর্পিলাকার গতিপ্রকৃতির এই নদীটি সর্বশেষ দিনাজপুর পৌরএলাকায় প্রবাহিত হয়েছে।

মোহনা 

দিনাজপুর পৌরসভার অন্তর্গত খামার কাচাই মৌজার পশ্চিমে, দিনাজপুর বাস টার্মিনালস্থ বিদ্যুৎ উপকেন্দ্রের পূর্ব-দক্ষিণে (অক্ষাংশ ২৫°৩৮'৩৫" উত্তর; দ্রাঘিমাংশ ৮৮°৩৮'৫৬" পূর্ব) কাচাই দুটি চ্যানেলে বিভক্ত হয়েছে।

একটি চ্যানেল কাচাই নামেই সোজা দক্ষিণে কিছুটা পথ প্রবাহিত হয়ে বটতলি-মহারাজার মোড়ে (অক্ষাংশ ২৫°৩৭'৫৭" উত্তর; দ্রাঘিমাংশ ৮৮°৩৮'৫৫" পূর্ব) ঘাগড়া নাম ধারণ করে পশ্চিমে প্রবাহিত হয়েছে। এই ঘাগড়া কাচমতির শাখানদী হিসেবে বিবেচিত।

অপর চ্যানেলটি কালুর মোড়, ছোট গুড়গোলা, বড় গুড়গোলা, কালিতলা হয়ে চুড়িপট্টি এলাকায় (অক্ষাংশ ২৫°৩৮'০০" উত্তর; দ্রাঘিমাংশ ৮৮°৩৮'২৭" পূর্ব) ঘাগড়া নদীতে মিশে ঘাগড়া নামেই প্রবাহিত হয়ে পুনর্ভবা নদীতে মিলিত হয়েছে।

অন্যান্য তথ্য 
প্রায় ২৪ কিলোমিটার দীর্ঘ কাচাইয়ের অধিকাংশ প্রবাহপথ ফসলি জমি হিসেবে ব্যবহৃত হচ্ছে। ফলে রুগ্ন মরাখালে পরিণত হয়েছে এই নদী। দিনাজপুর সদর উপজেলার ১নং চেহেলগাজী ইউনিয়নের গোপালগঞ্জ হাট থেকে প্রায় দেড় কিলোমিটার পূর্বে- কাচাই নদীর পাড়ে গড়ে ওঠা শিবরামপুর গ্রামে একটি বারোভুজ বিশিষ্ট পঁচিশরত্ন মন্দির ও একটি চতুর্ভুজ বিশিষ্ট পঞ্চরত্ন মন্দির পাশাপাশি অবস্থিত। গোপালগঞ্জ মন্দির বা গোপালগঞ্জ যুগলমন্দির নামে পরিচিত এই মন্দির দুটি বাংলাদেশ প্রত্নতত্ত্ব অধিদপ্তর-এর তালিকাভুক্ত একটি প্রত্নতাত্ত্বিক স্থাপনা। এই নদীর পাড়ে কালিতলায় শ্রী শ্রী মশান কালী কেন্দ্রীয় মন্দির অবস্থিত। কাচাইয়ের উৎপত্তিস্থল থেকে ৪/৫ কিলোমিটার পূর্বে সনকা বাজার। জনশ্রুতি আছে, চাঁদ সওদাগর-এর স্ত্রী সনকার নামে এই বাজারের নামকরণ করা হয়েছে। সনকা এই নদীপথে নৌকায় চড়ে হাটে আসতেন বাণিজ্য করতে।

তথ্যসূত্র 

দিনাজপুর জেলার নদী
নিউ বঙাইগাঁও জংশন রেলওয়ে স্টেশন

নিউ বঙাইগাঁও জংশনটি বারাউনি–গুয়াহাটি লাইনের নিউ জলপাইগুড়ি–নিউ বঙাইগাঁও বিভাগ ও নিউ বঙাইগাঁও–গুয়াহাটি বিভাগ এবং নিউ বঙাইগাঁও–জোগিওপা–কামাখ্যা রেলপথের একটি জংশন। এটি ভারতের আসাম রাজ্যের বঙাইগাঁও জেলার বঙাইগাঁও শহরে অবস্থিত। গুয়াহাটি রেলওয়ে স্টেশনের পরে উত্তর-পূর্ব ভারতে ওয়াগন এবং ক্যারেজ ওয়ার্কশপ'সহ এটি দ্বিতীয় বৃহত্তম রেলওয়ে স্টেশন। এটি বড়পেটা, বড়পেটা রোড, অভয়পুরী, বসুগাঁও, চিরাং জেলা এবং অন্যান্য অঞ্চলের লোকদের রেল পরিষেবা প্রদান করে।

ইতিহাস  
১৯৬৩ থেকে ১৯৬৫ সালের মধ্যে ২৬৫ কিমি (১৬৫ মাইল) দীর্ঘ ১,৬৭৬ মিমি (৫ ফুট ৬ ইঞ্চি) প্রশস্ত ব্রডগেজ শিলিগুড়ি-জোগিওপা রেলপথের নির্মাণের ফলে আসামে ব্রডগেজ রেলপথের সূচনা হয়। নিউ বঙাইগাঁও রেলওয়ে স্টেশন স্থাপনের কারণও ছিল এটি।

নিউ বঙাইগাঁও থেকে গুয়াহাটি পর্যন্ত নতুন রেলপথটি ১৯৮৪ সালে চালু হয়।

সরাইঘাট সেতুটি ১৯৬২ সালে খোলা হয়, প্রাথমিকভাবে এটি একটি মিটার গেজ ট্র্যাক বহন করে, যা পরে ব্রডগেজ দ্বারা প্রতিস্থাপন করা হয়।

বৈদ্যুতীকরণ  
বারাউনি-কাটিহার-গুয়াহাটি রেলপথের বিদ্যুতায়ন ২০০৮ সালে অনুমোদিত হয়। ভিশন ২০২০-র নথিতে - রেলওয়ে বিদ্যুতায়ন কর্মসূচির জন্য একটি ব্লু প্রিন্টে, চলমান প্রকল্পগুলির তালিকায় পুরো রুটের ৮৩৬ কিলোমিটার  ১ এপ্রিল ২০১০-এর হিসাবে ভারসাম্য হিসাবে দেখানো হয়। সম্পূর্ণ বিদ্যুতায়ন প্রকল্পটি ২০২২ সালের মধ্যে শেষ হওয়ার কথা রয়েছে।

দ্বিতীয় ট্র্যাক স্থাপন  
রঙ্গিয়ার হয়ে নিউ বঙাইগাঁও ও কামাখ্যার মধ্যে দ্বিতীয় ট্র্যাক স্থাপন অনুমোদিত হয় ২০১৩-২০১৪ সালের রেলওয়ে বাজেটে। শামুকতলা রোড এবং নিউ বঙাইগাঁওয়ের মধ্যে একটি ডাবল লাইনের ট্র্যাক রয়েছে।

সুযোগ-সুবিধা 
নিউ বঙাইগাঁওয়ে দ্বি শয্যাযুক্ত দুটি অবসর কক্ষ, কম্পিউটারাইজড রেলওয়ে রিজার্ভেশন ব্যবস্থা, বিশ্রাম কক্ষ এবং নিরামিষ এবং নিরামিষাশীদের খাবারের স্টল রয়েছে।

কর্মশালা (ওয়ার্কশপ) 
ক্যারেজ এবং ওয়াগন কর্মশালা নিউ বঙাইগাঁও রেলস্টেশন থেকে প্রায় ২ কিলোমিটার পশ্চিমে অবস্থিত। এটি ষাটের দশকে স্থাপিত হয় এবং এখানে রক্ষণাবেক্ষণের পাশাপাশি উৎপাদনের সুবিধাও রয়েছে।

চিত্রশালা

তথ্যসূত্র

বহিঃসংযোগ

বঙাইগাঁও জেলার রেলওয়ে স্টেশন
রাঙ্গিয়া রেলওয়ে বিভাগ
ডি শ্রীরাম কুমার

লেফটেন্যান্ট কর্নেল ডি শ্রীরাম কুমার, এসি (জন্ম ১৯৮১) একজন ভারতীয় সেনাবাহিনীর কর্মকর্তা। ২০০৪ সালের ২০ শে মার্চ সেনাবাহিনীতে কমিশন প্রাপ্ত হয়ে তিনি অশোকচক্র পুরস্কার পেয়েছিলেন, যা ২০১০ সালের ভারতের সর্বোচ্চ শান্তিময় সজ্জা ছিল।  তিনি ইন্ডিয়ান মিলিটারি একাডেমির (আইএমএ) প্রশিক্ষক ছিলেন।

জীবনের প্রথমার্ধ 
শ্রীরাম কুমার ১৯৮১ সালে কোভিলপট্টিতে জন্মগ্রহণ করেছিলেন এবং অমরাবতীনগর সৈনিক স্কুলে পড়াশোনা করেন এবং ১৯৯৮ সালে পাস করেন। তিনি মাদুরাইয়ের আমেরিকান কলেজে স্নাতকোত্তর করেছেন।

সেনা ক্যারিয়ার 

কুমার ২০০২ সালের অক্টোবরে চেন্নাইয়ের অফিসার্স ট্রেনিং একাডেমিতে যোগদান করেছিলেন এবং ২০ শে মার্চ ২০০৪ এ তিনি ৯০ মিডিয়াম রেজিমেন্টে (আর্টিলারি) কমিশন লাভ করেন এবং ২৪ আগস্ট ২০০৮ এ মেজর পদে পদোন্নতি পান। তিনি অরুণাচল প্রদেশে (অপারেশন অর্কিড) এবং পরে মণিপুরে (অপারেশন হেফাজত) 39 আসাম রাইফেলসের সাথে দায়িত্ব পালন করেছিলেন।

২৩ অক্টোবর, ২০০৮ তারিখে, ইম্ফল পূর্ব জেলার, হেইবি মাখং গ্রামে ১০-১৫ সশস্ত্র সন্ত্রাসীর উপস্থিতি সম্পর্কে স্পষ্ট গোয়েন্দা তথ্য পাওয়ার পরে, মেজর ডি শ্রীরাম কুমার সন্ত্রাসীদের নির্মূলের জন্য অভিযান শুরু করেন। ঘটনাস্থলে পৌঁছে তিনি সন্ত্রাসীদের পালানোর পথে একাধিক হামলা চালিয়েছিলেন।

প্রায় 1830 টার দিকে, মেজর ডি শ্রীরাম কুমারের নেতৃত্বে বিভাগটি সশস্ত্র সন্ত্রাসীদের সন্দেহজনক আন্দোলনকে কাছের পর্বতমালার দিকে এগিয়ে যাওয়ার পক্ষে চ্যালেঞ্জ জানায়, সন্ত্রাসীরা নির্বিচারে ভারী স্বয়ংক্রিয় অস্ত্র চালায় এবং এই অংশটি পিন করে দেয়। অপরাধী অলৌকিকভাবে  মৃত্যুকে উপেক্ষা করেছিল তবে অনুকরণীয় সাহস এবং মনের উপস্থিতি দেখিয়ে সন্ত্রাসীদের সঠিকভাবে জড়িয়ে নিয়ে যায় এবং ঘটনাস্থলেই দু'জন সন্ত্রাসীকে হত্যা করে।

ভারতীয় সেনাবাহিনীর ঐতিহ্যকে ধরে রাখার এবং মারাত্মক লড়াইয়ের সুনিশ্চিতকরণে সর্বাধিক আদেশের নেতৃত্ব প্রদর্শন এবং ব্যক্তিগত সুরক্ষার বিষয়টি নির্বিঘ্নে দেখিয়ে মেজর ডি শ্রীরাম কুমার তার বন্ধুকে ফায়ার কভারিং দেওয়ার নির্দেশ দিয়েছিলেন এবং নিজের নিরাপত্তার প্রতি সম্পূর্ণ অবজ্ঞার সাথে পয়েন্ট ফাঁকা পরিসরে দুটি সন্ত্রাসীকে হত্যা করেছিলেন। পঞ্চম সন্ত্রাসীর জোরদার অনুসন্ধানের পরে তার বন্ধু তাকে হত্যা করেছিল।

অনুপ্রেরণামূলক নেতৃত্ব প্রদর্শনের জন্য, বৈরী আগুনের অধীনে সুস্পষ্ট বৌদ্ধিকতা এবং এককভাবে চার সন্ত্রাসীকে নির্মূল করার জন্য, মেজর ডি শ্রীরাম কুমারকে স্বাধীনতা দিবস ২০০৯ উপলক্ষে 'অশোকচক্র' দ্বারা ভূষিত করা হয়েছিল।

তথ্যসূত্র 

জীবিত ব্যক্তি
১৯৮১-এ জন্ম
তামিলনাড়ুর ব্যক্তি
অশোক চক্র পদকপ্রাপ্ত
ভারতীয় সেনা কর্মকর্তা
কোয়েম্বাটুরের ব্যক্তি
সৈনিক স্কুলের প্রাক্তন শিক্ষার্থী
অশোকচক্র
জামেয়া আহমদিয়া সুন্নিয়া মহিলা ফাযিল মাদ্রাসা

জামেয়া আহমদিয়া সুন্নিয়া আলিয়া মহিলা মাদ্রাসা চট্টগ্রামের একটি শিক্ষাপ্রতিষ্ঠান ও আলিয়া মাদ্রাসা। মাদ্রাসাটি ১৯৯৬ সালে পীর সাবির শাহ প্রতিষ্ঠা করেন। মাদ্রাসাটি মূলত ঐতিহাসিক সংগঠন আনজুমান-এ-রহমানিয়া আহমদিয়া সুন্নিয়া ট্রাস্ট কর্তৃক পরিচালিত হয়ে থাকে। মাদ্রাসার বর্তমান অধ্যক্ষের নাম ড. মোহাম্মদ সরওয়ার উদ্দিন।

অবস্থান
জামেয়া আহমদিয়া সুন্নিয়া মহিলা মাদ্রাসা চট্টগ্রামের পাঁচলাইশ থানার ৭নং ষোলশহর ওয়ার্ডে অবস্থিত।

ইতিহাস
মেয়েদের মধ্যে ইসলামের শিক্ষার প্রসার ঘটানোর লক্ষ্যে ১৯৯৬ সালের ১ জুন  সৈয়দ মুহাম্মদ সাবির শাহ (মা.জি.আ) এই মাদ্রাসা প্রতিষ্ঠা করেন। ২০০৬ সালে ফাজিল ও কামিল ডিগ্রির জন্য মাদ্রাসাটি ইসলামী বিশ্ববিদ্যালয়ের অধিভুক্তি লাভ করে, এবং ২০১৬ সালের পর থেকে মাদ্রাসাটি ইসলামি আরবি বিশ্ববিদ্যালয়ের অধিভুক্ত মাদ্রাসা। এবং মাদ্রাসার দাখিল ও আলিম শ্রেণী বাংলাদেশ মাদ্রাসা শিক্ষাবোর্ড কর্তৃক পরিচালিত।

শিক্ষা কার্যক্রম 
এই মাদ্রাসাটি ফাযিল স্তর পর্যন্ত। এখানে ইবতেদায়ি, দাখিল, আলিম ও ফাযিল বিভাগ রয়েছে। এটি মাদ্রাসা শিক্ষা বোর্ডের অধিভুক্ত মাদ্রাসা। এখানে দিবা শিফটে পাঠদান সম্পন্ন করা হয়। প্রতিবছর এই মাদ্রাসা ইবতেদায়ি, জেডিসি, দাখিল ও আলিম পরীক্ষায় ঈর্ষণীয় ফলাফল করে আসছে।

অবকাঠামো
এই মাদ্রাসার চারতলা ও পাঁচতলা বিশিষ্ট ২ টি ভবন রয়েছে। ভবনদ্বয়ের সম্মুখে স্বল্প পরিসরে একটি মাঠ রয়েছে। তাছাড়া পিএইচপি ফ্যামিলির অনুদানে নতুন একাডেমিক ভবন নির্মিত হচ্ছে।

অর্জন
এই প্রতিষ্ঠানটি ২০১৬ সালে শিক্ষা মন্ত্রণালয়ের জাতীয় শিক্ষা সপ্তাহের প্রতিযোগিতায় ৪টি ক্যাটাগরিতে ও ২০১৭ সালে ২টি ক্যাটাগরিতে এবং ২০১৮ সালে শ্রেষ্ঠ শিক্ষার্থী পুরস্কার অর্জন করে।

তথ্যসূত্র

আরও দেখুন 
 আহমদ শাহ
 তৈয়্যব শাহ
 আনজুমান ট্রাস্ট
 জামেয়া আহমদিয়া সুন্নিয়া আলিয়া কামিল মাদ্রাসা

বহিঃসংযোগ
 ওয়েবসাইট

চট্টগ্রাম জেলার আলিয়া মাদ্রাসা
বাংলাদেশের মহিলা আলিয়া মাদ্রাসা
১৯৯৬-এ প্রতিষ্ঠিত শিক্ষাপ্রতিষ্ঠান
১৯৯৬-এ বাংলাদেশে প্রতিষ্ঠিত
আনজুমান ট্রাস্ট অধীনস্থ মাদ্রাসা
চট্টগ্রাম মহানগরীর শিক্ষাপ্রতিষ্ঠান
কামারিয়া ইউনিয়ন, শেরপুর সদর

কামারিয়া ইউনিয়ন বাংলাদেশের ময়মনসিংহ বিভাগের শেরপুর জেলার শেরপুর সদর উপজেলার অন্তর্গত একটি।

প্রশাসনিক এলাকা 
গ্রাম সমূহ ও জনসংখ্যা:

আয়তন ও জনসংখ্যা 
আয়তনঃ ২৫.৪৭ বর্গ কিমি। জনসংখ্যাঃ ৩৩,৩২৩ জন (আদম শুমারি ২০০১ অনুসারে)

শিক্ষা 
শিক্ষার হার : ৫৫%।

শিক্ষা প্রতিষ্ঠান

 সরকারি প্রাথমিক বিদ্যালয়ের সংখ্যাঃ ১০টি
 বেসরকারি প্রাথমিক বিদ্যালয়ের সংখ্যাঃ ৬টি
 মাদ্রাসার  সংখ্যাঃ ৫টি
 উচ্চ মাধ্যমিক বিদ্যালয়ের সংখ্যাঃ ৪
 কলেজের  সংখ্যাঃ ১টি

দর্শনীয় স্থান 
হুম ভান্ডারীর মাজার, বীর মুক্তিযোদ্ধা আতিউর রহমান মডেল ডিগ্রি কলেজ ভীমগঞ্জ বাজার, খুনুয়া বাজার স্টীল ব্রিজ, মৃগী নদী, তারাকান্দি ঘোষের মাঠ।

উল্লেখযোগ্য ব্যক্তিত্ব 

 আতিউর রহমান আতিক -হুইপ ও মুক্তিযোদ্ধা। সংসদ সদস্য শেরপুর -১

জনপ্রতিনিধি 
বর্তমান চেয়ারম্যান- মো: সরোয়ার জাহান

প্রাক্তন চেয়ারম্যানগণের তালিকা

আরও দেখুন 

 ময়মনসিংহ বিভাগে
 শেরপুর জেলা
 শেরপুর সদর উপজেলা

তথ্যসূত্র 

শেরপুর সদর উপজেলার ইউনিয়ন
১৯৩২-এ প্রতিষ্ঠিত
কামারের চর ইউনিয়ন

কামারের চর ইউনিয়ন বাংলাদেশের ময়মনসিংহ বিভাগের শেরপুর জেলার শেরপুর সদর উপজেলার অন্তর্গত একটি।

প্রশাসনিক এলাকা  
গ্রামের সংখ্যা-১৬। গ্রাম সমূহ ও গ্রাম ভিত্তিক লোক সংখ্যাঃ

আয়তন ও জনসংখ্যা 
আয়তন- ২৬.৯৫ বর্গ কিঃ মিঃ।  জনসংখ্যা-২৯১৩২ জন (২০১১ জন্ম নিবন্ধন অনুযায়ী)

শিক্ষা 
শিক্ষার হার : ৬০%।

শিক্ষা প্রতিষ্ঠান
 সরকারী প্রাথমিক বিদ্যালয়ের সংখ্যা- ০৮ টি
 রেজিষ্টার বেসরকারী প্রাথমিক বিদ্যালয়ের সংখ্যা – ০৬ টি।
 মাধ্যমিক বিদ্যালয়ের সংখ্যা – ০৩ টি। 
 মাদ্রাসার সংখ্যা –১৪ টি।

দর্শনীয় স্থান 
 ঈমামবাড়ি মাজার
 দশানী নদী

আরও দেখুন 
 ময়মনসিংহ বিভাগে
 শেরপুর জেলা
 শেরপুর সদর উপজেলা

তথ্যসূত্র 

শেরপুর সদর উপজেলার ইউনিয়ন
১৯৬৮-এ প্রতিষ্ঠিত
গাজির খামার ইউনিয়ন

গাজির খামার ইউনিয়ন বাংলাদেশের ময়মনসিংহ বিভাগের শেরপুর জেলার শেরপুর সদর উপজেলার অন্তর্গত একটি।

আয়তন ও জনসংখ্যা 
আয়তন- ২৬ বর্গ কিমি। জনসংখ্যা ৪৫৪০০ জন

শিক্ষার হার ও শিক্ষা প্রতিষ্ঠান 
শিক্ষার হার: ৪৮%।

শিক্ষা প্রতিষ্ঠান

 সরকারী প্রাথমিক বিদ্যালয় ১১টি
 বেঃ সঃ রেজিঃ প্রাঃ বিঃ
 উচ্চ বিদ্যালয়-২টি
 বেসরকারি কেজি-৪
 মাদ্রাসা-২টি

দর্শনীয় স্থান 

 শের আলী গাজীর মাজার

জনপ্রতিনিধি 
বর্তমান চেয়ারম্যান- মোঃ আউলাদুল ইসলাম আওলাদ

আরও দেখুন 

 ময়মনসিংহ বিভাগে
 শেরপুর জেলা
 শেরপুর সদর উপজেলা

তথ্যসূত্র 

শেরপুর সদর উপজেলার ইউনিয়ন
চর পক্ষীমারী ইউনিয়ন

চর পক্ষীমারী ইউনিয়ন বাংলাদেশের ময়মনসিংহ বিভাগের শেরপুর জেলার শেরপুর সদর উপজেলার অন্তর্গত একটি ইউনিয়ন।

প্রশাসনিক এলাকা 
গ্রাম সমূহ–

 ডাকাতেরঘোপ
 জংগলদী
 বাগলগড়
 টাকিমারী
 নন্দীর জোত
 ধানুরপাড়া
 খাসপাড়া
 দিকপাড়া
 ডাকপাড়া
 কুলুরচর
 চুনিয়ারচর
 কুলুরচর বেপারীপাড়া
 সাতপাকিয়া।
 নতুন বাগলগড়
 বাগলগড় পূর্ব পাড়া

আয়তন ও জনসংখ্যা 

শিক্ষা প্রতিষ্ঠান:
১. চরপক্ষীমারী উচ্চ বিদ্যালয়, শেরপুর 

২.চুনিয়ার চর ৬৪ নং চরপক্ষীমারী সরকারি প্রাথমিক বিদ্যালয়।

৩.১৯৭ নং নতুন বাগলগড় সরকারি প্রাথমিক বিদ্যালয়

৪.৬৮ নং দিকপাড়া সরকারি প্রাথমিক বিদ্যালয়

দর্শনীয় স্থান 

 ব্রহ্মপুত্র সেতু এবং সেতু পূর্বে কাঠ বাগান

তথ্যসূত্র 

শেরপুর সদর উপজেলার ইউনিয়ন